﻿ A Párbeszéd szerint hiba lenne a parlamenti bojkott - Hír TV
A Párbeszéd szerint hiba lenne a parlamenti bojkott
2018. április 19., csütörtök 07:45, frissítve: csütörtök 09:44
Nem tartja jó ötletnek a parlament ellenzéki bojkottját Barabás Richárd. A Párbeszéd politikusa a Hír TV Reggeli járat című műsorában azzal érvelt, hogy az Országgyűlés az egyetlen hely, ahol kérdőre lehet vonni a fideszes politikusokat, és az ellenzék nem adhatja fel ezt a pozícióját.
„A parlament jelenti gyakorlatilag az egyik olyan, vagy egyetlen nyilvános terület, ahol legalább alkalmanként például szembe lehet nézni a miniszterelnökkel, és néha, mert ugye a miniszterelnök tudjuk, hogy nem annyira szeret bejárni a parlamentbe, de néha, amikor méltóztatik Orbán Viktor főméltósága bemenni a parlamentbe, akkor legalább kérdőre lehet vonni. Tehát a parlament az egyetlen ilyen hely. Ha az ellenzék ezt az esélyt eldobja, hogy a fideszes vezetőket, a kormánytagokat és magát Orbán Viktort a parlamenti nyilvánosság előtt vonja kérdőre, akkor azzal gyakorlatilag az egyik legerősebb fegyverét dobja el” – emelte ki a politikus.
OrszággyűlésBarabás RichárdPárbeszédReggeli járat